b'\n_START_ARTICLE_\nLost in Translation\n_START_SECTION_\nHandling\n_START_PARAGRAPH_\nEt drama med elementer av komedie og romanse. Filmen dreier seg rundt den aldrende skuespilleren Bob Harris (Bill Murray) og den nylig uteksaminerte collegestudenten Charlotte (Scarlett Johansson), som utvikler en unik n\xc3\xa6rhet etter et tilfeldig m\xc3\xb8te i et stort Tokyo-hotell. (Det dreier seg om Park Hyatt Hotel i Tokyo, og mye av handlingen utspiller seg i New York Bar i hotellets 52. etasje.) Filmen tar for seg ensomhet, fremmedgj\xc3\xb8ring, s\xc3\xb8vnl\xc3\xb8shet, eksistensiell kjedsomhet og kultursjokk mot bakteppet av det moderne japanske bylandskapet.'